
	Нур-Султан шаары




Кир жуугуч машиналардын айрым түрлөрүнө жана телевизиондук байланышты кабыл алуу үчүн аппаратураларга карата Евразия экономикалык бирлигинин Бирдиктүү бажы тарифинин салыктарынын коюмдарын бекитүү жөнүндө 

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө Жобонун (2014-жылдын 29-майындагы Евразия экономикалык бирлиги жөнүндө Келишимге № 1 тиркеме) 16-пунктуна, 2015-жылдын 16-октябрындагы Евразия экономикалык бирлигинин бажы аймагында товарларды ташып киргизүүнүн жана жүгүртүүнүн айрым маселелери жөнүндө Протоколдун  3-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 1 тиркеменин 4 жана 132-пункттарына ылайык, Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2021-жылдын 14-сентябрындагы № 80 чечими менен бекитилген ЕАЭБ ТЭИ ТН 8450 11 110 0 коду менен классификацияланган кир жуугуч машиналардын айрым түрлөрүнө карата бажы наркынан 10% өлчөмүндө жана ЕАЭБ ТЭИ ТН 8528 72 200 1 коду менен классификацияланган телевизиондук байланышты кабыл алуу үчүн аппаратураларга карата бажы наркынан 10%, бирок 1 даанасы үчүн 25,5 евродон кем эмес өлчөмүндө Евразия экономикалык бирлигинин Бирдиктүү бажы тарифинин салыктарынын коюмдары бекитилсин. 
 2. Евразия экономикалык комиссиясынын Кеңешинин 2021-жылдын 14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинде ЕАЭБ ТЭИ ТН 8450 11 110 0 жана 8528 72 200 1 коддору менен позицияларда Евразия экономикалык бирлигинин Бирдиктүү бажы тарифине эскертүүгө «67С)» шилтеме алып салынсын.
3. Казакстан Республикасы тарабынан Бүткүл Дүйнөлүк Соода Уюмуна кошулуунун шарты катары кабыл алынган милдеттерге ылайык, Евразия экономикалык бирлигинин Бирдиктүү бажы тарифинин салыктарынын коюмдарына салыштырганда дагы да төмөн, кириш бажы алымдарынын коюмдары колдонулган товарлардын тизмегине жана Евразия экономикалык комиссиясынын Кеңешинин 2015-жылдын 14-октябрындагы № 59 чечими менен бекитилген алымдардын мындай коюмдарынын өлчөмдөрүнүн тизмегинде ЕАЭБ ТЭИ ТН 8528 72 200 1 коду менен позициядан «15» шилтеме белгиси алып салынсын. 
4. Ушул Чечим расмий жарыяланган датадан тартып 10 календардык күн өткөндөн кийин күчүнө кирет, бирок 2022-жылдын 1-июлунан эрте эмес.


Евразия экономикалык комиссиясынын Кеңешинин мүчөлөрү:

